**Dyddiad cyhoeddi:** 3 Awst 2023

**Cais Rhyddid Gwybodaeth** 131/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**1. A fyddech cystal â dweud a ydych chi’n darparu Pecyn Swabio ar gyfer Dadansoddi DNA Fforensig i’ch staff rheng flaen sy’n wynebu’r cyhoedd yn eich gwasanaeth ar hyn o bryd i’w ddefnyddio os bydd aelod o’r cyhoedd/defnyddiwr gwasanaeth yn ymosod arnyn nhw (er enghraifft, bod gwaed/hylifau’r corff yn cael eu taflu atynt)?**

**Mae enghraifft o becyn o’r fath ar gael yma -** [**https://eur03.safelinks.protection.outlook.com/?url=https%3A%2F%2Fwww.spservices.co.uk%2Fitem%2FSwabbingKitforForensicDNAAnalysis\_102\_0\_6331\_1.html&data=05%7C01%7CFreedomofinformation%40tfw.wales%7C8452f6cac6524025386008db802c2f48%7C87dcd024301948269956ba76b2a04ff4%7C0%7C0%7C638244699487076149%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=2R1bDP5ZCb74K%2BrrBUhSKcfWNNtZtc7pFaGOEX0C0u4%3D&reserved=0**](https://eur03.safelinks.protection.outlook.com/?url=https://www.spservices.co.uk/item/SwabbingKitforForensicDNAAnalysis_102_0_6331_1.html&data=05|01|Freedomofinformation@tfw.wales|8452f6cac6524025386008db802c2f48|87dcd024301948269956ba76b2a04ff4|0|0|638244699487076149|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=2R1bDP5ZCb74K+rrBUhSKcfWNNtZtc7pFaGOEX0C0u4=&reserved=0)

**2. Os ydych chi, a fyddech cystal â darparu unrhyw wybodaeth fel polisïau, gweithdrefnau neu ganllawiau a roddir i staff o ran ei ddefnyddio?**

**3. A fyddech cystal â darparu nifer yr ymosodiadau ar staff lle mae rhywun wedi poeri arnynt neu wedi taflu gwaed/hylifau’r corff atynt ar gyfer blynyddoedd calendr 2021 a 2022.**

**YMATEB**

Cwestiwn 1

Mae Trafnidiaeth Cymru yn cyflenwi “pecynnau poeri” i staff rheng flaen.

Cwestiwn 2

Gweler y fideo sydd wedi’i atodi a ddangoswn yn yr hyfforddiant Goruchwylwyr a Gorsafoedd. Mae’n dangos i’r hyfforddeion sut mae defnyddio’r pecynnau. Rydyn ni hefyd yn siarad amdanyn nhw mewn ffordd fwy cyffredinol yn ein sesiwn Gofrestru ar gyfer Goruchwylwyr dan Hyfforddiant wrth siarad am ein bagiau offer a sut mae ailgyflenwi offer sydd wedi cael ei ddefnyddio/wedi mynd yn hen.

Amgaeir hefyd gopi o’r nodiadau briffio a ddefnyddir.

Cwestiwn 3

Cawsom 18 achos o ymosodiadau a oedd yn cynnwys poer yn 2021 a 2022. Cafwyd 7 yn 2021 ac 11 yn 2022.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".